เรื่องร้องเรียน (กีดขวาง,น้ำท่วม) วันที่ 2022-09-17 05:25:29 — แขวงทุ่งครุ เขตทุ่งครุ กรุงเทพมหานคร
ขอแจ้งเรื่องใหม่ เขตทุ่งครุ เข้าจากตลาดสุขรุ่งเรืองมาร์เก็ต เลียบทางด่วนวงแหวนด้านใต้ จะไปออกประชาอุทิศ72 แถวๆ ที่จะเลี้ยวซ้ายไปรร รางราชพฤกษ์ ทางขวามือ จะมีพื้นที่ว่างเปล่าหลายไร่ ที่กำลังปรับพื้นที่ พอจะทราบหรือเปล่าคะ ว่า จะทำเป็นโครงการหมู่บ้านอะไร เมื่อวันก่อน  มีรถพ่วงขนดิน 4-5 คัน มาจอดบนถนน หลายชั่วโมงเพื่อรอการถมดิน ทำให้เสียพื้นที่การจราจรไป 1 เลน เช้าวันนี้ (17/9) เห็นดินร่วงตรงจุดพื้นที่ก่อสร้างนี้ มีร่วงไปตามทาง เป็นระยะๆ ก่อนถึง ภมรชัย ซัพพลาย ดินที่ร่วงบนพื้นถนนจากรถขนดิน+น้ำฝนกับดินที่อาจจะไหลออกมาจากโครงการเนื่องจากฝนตก มันทำให้พื้นถนนเลอะเป็นโคลนติดพื้นถนนเลย เสียพื้นที่การจราจรตรงจุดก่อสร้างนี้ไป 1 เลน พบเห็นมีคนงาน 1 คน พยายามกวาดพื้นที่เลอะอยู่ ตรงหน้าที่ดินผืนนี้ แต่มันกวาดไม่ขึ้น ไม่มีอุปกรณ์อย่างอื่น นอกจากไม้กวาดธรรมดาอันเดียว ส่วนดินที่ร่วงหล่นเป็นทางตรงจุดอื่น ไม่เห็นมีคนงานของที่ดินผืนนี้ มาทำการกวาดแต่อย่างใด พอแดดออก พื้นแห้ง มันก็จะเป็นฝุ่น พอฝนตกอีกครั้ง มันก็จะเหมือนเดิม กลายเป็นพื้นเลอะโคลน น้ำท่วมขัง อยากให้เขตทุ่งครุ เข้ามาตรวจสอบ+ หาทางป้องกัน 1. ไม่ให้มีรถขนดิน / รถปูน มาจอดรถกีดขวางการจราจรของคนที่ต้องใช้เส้นทางนี้ พอจะเป็นไปได้หรือไม่ที่จะให้ไปจอดรถรอเพื่อลงดินหรือเทปูนในโครงการ 2. อยากให้มีการล้อมรั้ว ให้เรียบร้อย เพื่อป้องกันดินร่วงหล่น หรือ ไหลออกมาจากโครงการ   ปกติ จะต้องมีเจ้าหน้าที่ของเขตเข้ามาดูในเรื่องนี้หรือไม่ หรือว่าต้องรอมีคนแจ้งไป ถึงจะเข้ามาตรวจสอบ